CEBS-i juures tegutseva Groupe de Contact (GdC) töö on keskendunud kapitalijärelevalve praktika ühtlustamisele ja järelevalvetevahelise informatsiooni vahetamisele. 2009. aastal tegeles töögrupp ennekõike finantskriisist ajendatud järelevalvelise info vahetamise, mõjude ja riskide hindamise ning vajalike muudatuste ettevalmistamisega. Kaardistati protsüklilisusega seotud küsimused. Samuti tegeleti riskihindamise metoodika, kolleegiumide, hoiuste garantiiskeemide, pankade tasustussüsteemide, kriisijuhtimise ning juhtimissüsteemide ehk Pillar 2 küsimustega. Valmis mitmeid uusi CEBS-i soovituslikke juhendeid, näiteks töötati välja likviidsusriski juhtimise juhendmaterjal kriisiolukorras käitumiseks.